laion/Wikipedia-Exotic huggingface dataset:
BOINC

BOINC (בראשי תיבות: The Berkeley Open Infrastructure for Network Computing) הוא שמה של תוכנה ואפליקציה המשתמשת בזמן הלא מנוצל של טעינת מחשב או טלפון חכם של משתמשיה לצורכי תרומה למדע ובכלל זה מחקר רפואי בתחום הסרטן, מלריה ואיידס, חקר ההתחממות הגלובלית, רעידות אדמה, קרינה אלקטרומגנטית, מחשוב, מתמטיקה, חקר כוכבים חדשים, אבולוציה ועוד. הפרויקטים של BOINC ממוקמים באוניברסיטת קליפורניה בברקלי ונתמכים על ידי הקרן הלאומית למדע. התוכנה והאפליקציה פועלים על Windows, מקינטוש, Linux ו־Android, ומשתמשת בכוח העיבוד הבלתי מנוצל של משתמשים מרחבי העולם על מנת לנתח נתונים או להריץ סימולציות שבאופן רגיל ידרשו מחשבי־על. פיתוח BOINC החל בקבוצה השייכת ל־Space Sciences Laboratory (SSL) באוניברסיטת קליפורניה בברקלי, אשר הובלה על ידי דייוויד אנדרסון המוביל את פרויקט SETI@home. אנדרסון מספר כי "ישנם כמיליארד מכשירי אנדרואיד נכון לעכשיו, וכוח המחשוב הכולל שלהם עוקף את מחשבי העל הרגילים הגדולים ביותר". הוא מוסיף כי "מכשירים ניידים הם הגל העתידי בדרכים רבות, כולל כוח המחשוב הגולמי שהם יכולים לספק על מנת לפתור בעיות מחשוביות קשות". BOINC פועלת רק כשהמכשיר של המשתמש מחובר לחשמל ונטען, כך שהיא לא מרוקנת את הסוללה שלו. כמו כן, היא מעבירה מידע רק באמצעות Wi-Fi, כך שהיא לא משתמשת בהגבלת הנתונים של חבילת גלישה של הטלפון סלולרי של המשתמש. בפרויקט פעילים: 80,385 מתנדבים, 304,745 מחשבים, ממוצע יומי: +42 מתנדבים, -821 מחשבים מרחבי העולם. נכון למרץ 2021, ישנם 34 פרויקטים פעילים על תוכנת BOINC: Amicable Numbers - מתמטיקה Asteroids@home - אסטרופיזיקה BOINC@TACC - תחומים מדעיים מרובים Citizen Science Grid - ביולוגיה מולקולרית, מדעי המחשב Climateprediction.net - מחקר אקלים Collatz Conjecture - מתמטיקה Cosmology@Home - אסטרונומיה Einstein@home - אסטרופיזיקה Gerasim@Home - הנדסת מחשבים GPUGrid.net - הדמיות מולקולריות של חלבונים Ibercivis BOINC - ביו־רפואה iThena - מדעי המחשב LHC@home - פיזיקה Milkyway@home - אסטרונומיה MindModeling@Home - מדע קוגניטיבי Minecraft@Home - משחקים MLC@Home - בינה מלאכותית Moo! Wrapper - קריפטוגרפיה וקומבינטוריקה nanoHUB@Home - מדעי הננו NFS@home - פקטורציה של מספרים שלמים גדולים NumberFields@home - מתמטיקה ODLK - מתמטיקה ODLK1 - מתמטיקה PrimeGrid - מתמטיקה QuChemPedIA@home - כימיה מולקולרית Radioactive@Home - מחקר סביבתי RakeSearch - מתמטיקה RNA World - ביולוגיה מולקולרית Rosetta@home - ביולוגיה SIDock@home - ביו־רפואה SRBase - מתמטיקה Universe@Home - אסטרונומיה World Community Grid - מחקר רפואי, סביבתי ואחרים Yoyo@home - מתמטיקה מדיה וקבצים בנושא BOINC בוויקישיתוף אתר האינטרנט הרשמי של BOINC http://news.berkeley.edu/2013/07/22/new-app-puts-idle-smartphones-to-work-for-science/ https://www.theatlantic.com/science/archive/2017/05/aliens-on-your-packard-bell/527445/ BOINC, Choosing BOINC projects, boinc.berkeley.edu, March 6, 2021.
יחסי אינדונזיה–רוסיה

יחסי אינדונזיה–רוסיה הם היחסים הדיפלומטיים שבין רפובליקת אינדונזיה לבין רוסיה. על פי סקר של חברת BBC בשנת 2014, 29% מהאינדונזים מביעים דעה חיובית על רוסיה לעומת 49% שמביעים דעה שלילית. ברית המועצות הקימה יחסים דיפלומטיים עם אינדונזיה בשנת 1950 והיא אחת מהמדינות המעטות שהכירה בעצמאותה של אינדונזיה מהולנד לאחר מלחמת העולם השנייה. בתחילת המלחמה הקרה, היחסים של שתי המדינות היו טובים. נשיא אינדונזיה סוקרנו ביקר במוסקבה, וניקיטה חרושצ'וב ביקר בג'קרטה. אחרי שסוקארנו הודח על ידי הגנרל סוהארטו ב-1967, היחסים בין שתי המדינות התדרדרו, עקב מדיניות אנטי-קומוניסטית מצד אינדונזיה תחת. היחסים הדיפלומטיים בין שתי המדינות התדרדרו אף יותר לאחר שאינדונזיה ביקרה את הפלישה הסובייטית לאפגניסטן, והחרימה את אולימפיאדת מוסקבה ב-1980. ההתנגדות באינדונזיה המוסלמית לברית המועצות, התחזקה בעקבות מלחמת אפגניסטן ב-1979, ואינדונזים רבים טענו כי מדובר ב"פשע קומינסטי נגד המוסלמים". ברית המועצות תחת גורבצ'וב, החלה לפתח קשרים קרובים עם אינדונזיה לצד מדינות אחרות בדרום מזרח אסיה, והיחסים בין המדינות המשיכו להשתפר לאחר יצירת של הפדרציה הרוסית המודרנית תחת בוריס ילצין, ומאוחר יותר תחת ולדימיר פוטין, היחסים היו יציבים בדרך כלל ושתי המדינות מקיימות יחסים דיפלומטיים מלאים. בסוף שנת 2007, רכשה אינדונזיה נשק צבאי מרוסיה. חברת התעופה האינדונזיות שקלו לרכוש את המטוס סוחוי סופרג'ט 100 מרוסיה. היחסים בין שתי המדינות הם בדרך כלל טובים יציבים, שתי המדינות מקיימות שיתוף פעולה כלכלי, אינדונזים רבים תופסים בדרך כלל את רוסיה כמדינה שצריך לשתף איתה פעולה ולפתח איתה קשרים קרובים יותר. על פי נתוני משרד ההגנה הרוסי, ב-7 בדצמבר 2017, טסו שני מטוסי קרב אסטרטגיים טו-95 בעלי יכולת גרעינית לטוס על נפט מעל אינדונזיה. המפקד הרוסי הצהיר כי תרגילי הניווט נועדו לבדיקת הדיוק של טיסה למרחקים ארוכים מעל פני הים. ב-13 במרץ 2018, ביקר שר החוץ של אינדונזיה, רטנו מרסודי, במוקסבה, וקיים שיחה עם שר החוץ הרוסי, סרגיי לברוב. במהלך השיחה נאמר כי יחסי רוסיה-אינדונזיה הגיעו לרמה של שותפות אסטרטגית. אינדונזיה מיוצגת ברוסיה בשגרירות במוסקבה יחד עם קונסוליה כללית בסנקט פטרבורג. רוסיה מיוצגת באינדונזיה בשגרירות בג'קרטה. מדיה וקבצים בנושא יחסי אינדונזיה–רוסיה בוויקישיתוף מקור אתר שגרירות רוסיה באינדונזיה (אנגלית) "Russian strategic bombers fly patrol mission from Indonesia". Fox News (באנגלית אמריקאית). 2017-12-07. נבדק ב-2018-03-29. "Russia and Indonesia hold military exercise in Papua". Radio New Zealand (בNew Zealand English). 2017-12-07. נבדק ב-2018-03-29. Post, The Jakarta. "Russian military personnel arrive in Biak for navigation exercises". The Jakarta Post (באנגלית). נבדק ב-2018-03-29. "Лавров: отношения Москвы и Джакарты вышли на уровень стратегического партнерства". ТАСС (ברוסית). נבדק ב-2018-03-29.
חתול שוולנוס מנומר

חתול שוולנוס מנומר (שם מדעי: Pseudoplatystoma fasciatum) הוא מין של דג גדול ממשפחת הפימלודיים. זהו דג גדול מאוד, שאורכו יכול להגיע ל-90 סנטימטרים ומשקלו ל-70 קילוגרם. הוא בעל בינים ארוכים וגוף מוארך וראייתו חלשה. צבעו כתום או חום עם פסים כהים לאורך הגוף. בדג זה הנקבות יותר ארוכות מהזכרים. דג זה חי בטבע בנהרות אמזונאס, ריו נגרו, אורינוקו, סורינאם, קורנטין ואסקיבו, וייתכן שגם בריו דה לה פלטה ובפרנה. הוא מצוי במים העמוקים והוא טורף הניזון מדגים אחרים וסרטנים החיים בנהר. Pseudoplatystoma fasciatum brevifile Pseudoplatystoma fasciatum fasciatum Pseudoplatystoma fasciatum intermedium Pseudoplatystoma fasciatum nigricans Pseudoplatystoma fasciatum reticulatum מדיה וקבצים בנושא חתול שוולנוס מנומר בוויקישיתוף חתול שוולנוס מנומר, באתר ITIS (באנגלית) חתול שוולנוס מנומר, באתר NCBI (באנגלית) חתול שוולנוס מנומר, באתר האנציקלופדיה של החיים (באנגלית) חתול שוולנוס מנומר, באתר FishBase (באנגלית) חתול שוולנוס מנומר, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
ג'ייס נורמן

ג'ייס לי נורמן (באנגלית: Jace Lee Norman; נולד ב-21 במרץ 2000) הוא שחקן אמריקאי. הוא מוכר בשל תפקידו בתור הנרי הארט בסדרה "הסוכן הנרי" (2014–2020) בערוץ ניקלודיאון. ג'ייס לי נורמן נולד בכפר קוראלס (אנ'), ניו מקסיקו ובגיל שמונה עבר עם משפחתו ללוס אנג'לס, קליפורניה. יש לו שני אחים, זנדר וגלורי; יש לו שורשים ממוצא לבנוני ופוארטו ריקני.סבתו הייתה יהודיה ממוצא בוכרי ב-2018 סיים את לימודיו בתיכון אוק פארק (אנ') בקליפורניה. בשנת 2012 נורמן החל את קריירת המשחק שלו כאשר לוהק לאחד מפרקי סדרת הטלוויזיה "ג'סי" בערוץ דיסני. לאחר "ג'סי", שיחק בתפקיד אורח בסדרה "משפחת רעם" בערוץ ניקלודיאון. שניידר התלהב מנורמן והחליט ללהק אותו לתפקיד הראשי בסדרה "הסוכן הנרי", שעלתה לשידור בערוץ בשנת 2014. לאחר ההצלחה הגדולה של התוכנית המשיך נורמן להופיע בסרטים רבים בערוץ ניקלודיאון, "רופוס", "אדם המפוצל", "רופוס 2", "נפלט לי". נורמן זכה חמש פעמים ברציפות בתואר "השחקן האהוב ביותר" בטקס הפרסי בחירת הילדים של ניקלודיאון (2017–2021). מדיה וקבצים בנושא ג'ייס נורמן בוויקישיתוף ג'ייס נורמן, ברשת החברתית אקס (טוויטר) ג'ייס נורמן, ברשת החברתית אינסטגרם ג'ייס נורמן, סרטונים בערוץ היוטיוב ג'ייס נורמן, במסד הנתונים הקולנועיים IMDb (באנגלית) ג'ייס נורמן, באתר AllMovie (באנגלית) ג'ייס נורמן, במסד הנתונים הקולנועיים KinoPoisk (ברוסית) ג'ייס נורמן, באתר MusicBrainz (באנגלית)
ויטלי דניסוב

ויטלי דניסוב (נולד ב-23 בפברואר 1987) הוא כדורגלן אוזבקי עם שורשים בלארוסים המשחק בעמדת המגן השמאלי בקבוצה האוזבקית א.ג.מ.ק. בעבר שיחק בנבחרת אוזבקיסטן. דניסוב החל את הקריירה שלו בצסק"א מוסקבה, אך לא זכה להיות שותף אפילו פעם אחת במשחקי הקבוצה. בין השנים 2007 ל-2013 שיחק בשורות דניפרו מהליגה האוקראינית. ב-14 בינואר 2013 חתם על חוזה לשלוש שנים בלוקומוטיב מוסקבה. ב-5 באוגוסט כבש את שערו הראשון במשחק נגד קרסנודאר. ב-26 באוגוסט בישל שלושה שערים בניצחון הליגה 5-0 על רוסטוב. דניסוב נבחר לשחקן חודש אוגוסט בתחרות שהמצביעים היו אוהדי הקבוצה. כמו כן, זכה באותו התואר בחודש מאי של שנת 2014. ב-23 בדצמבר 2013 הוא נבחר לשחקן האוזבקי של השנה. דניסוב ערך את הופעת הבכורה שלו בנבחרת ב-22 בפברואר 2006 במסגרת קמפיין ההעפלה לגביע אסיה בכדורגל 2007 בניצחון 5-0 נבחרת בנגלדש. לוקומוטיב מוסקבה הגביע הרוסי (2): 2014/15, 2016/17 אליפות רוסיה: 2017/2018 השחקן האוזבקי של השנה: 2013 המגן השמאלי הטוב ביותר של ליגת העל הרוסית: 2014 מדיה וקבצים בנושא ויטלי דניסוב בוויקישיתוף ויטלי דניסוב, ברשת החברתית אקס (טוויטר) ויטלי דניסוב, באתר Transfermarkt ויטלי דניסוב, באתר Soccerway ויטלי דניסוב, באתר WorldFootball.net ויטלי דניסוב, באתר National Football Teams ויטלי דניסוב, באתר FootballDatabase.eu
לורן, נסיך בלגיה

לורן, נסיך בלגיה (בצרפתית: Laurent Benoît Baudouin Marie de Belgique; נולד ב-19 באוקטובר 1963), הוא בנו של מלך בלגיה לשעבר, אלברט השני, ואחיו של פיליפ, מלך הבלגים הנוכחי. לורן נולד ב-19 באוקטובר 1963 בטירת בלוודר (Kasteel Belvédère) השוכנת בפרבר של העיר בריסל ומשמשת כאחד מהמעונות הרשמיים של משפחת המלוכה הבלגית, לאלברט, נסיך לייז' ופאולה, נסיכת לייז'. בעת לידתו היה לורן השלישי בסדר הירושה של הכתר הבלגי, אולם בשנת 1991 תוקן החוק של ההעדפה הגברית, ואחותו אסטריד, נסיכת בלגיה נהייתה קודמת לו בסדר הירושה. כיום (2018) לורן הוא השנים עשר בסדר הירושה. בדצמבר 2006 שמו של לורן הופיע בשערורייה של שחיתות בה הוצאו כספים של הצי הבלגי על ביתו בטרוורן. אף כי החוקרים הכחישו כי לורן היה מעורב אישית, חלק מהנאשמים האשימו את לורן בעיתונות שאף הוא מעורב בפרשייה. ב-5 בינואר 2007 נודע כי המלך אלברט השני חתם על צו מלכותי, שמאפשר לנסיך לורן להיות מוזמן כעד במשפט השחיתות אשר היה אמור להתחיל ב-8 בינואר. במהלך ליל ה-8 בינואר, נחקר הנסיך לורן על ידי המשטרה הפדרלית, ולמחרת הופיע בבית המשפט, שם העיד כי לא היה לו סיבה להאמין שמימון השיפוץ שלו עלול להיות בלתי חוקי. ישנם הטוענים כי התקשורת והעיתונות הבלגית מנפחים כל פרשייה הקשורה לבית המלוכה, ומחפשים אך את חסרונות בני המשפחה, במקום להתמקד בדברים היפים של המשפחה. במרץ 2011 ביקר לורן ברפובליקה הדמוקרטית של קונגו ללא קבלת אישור; המטרה המדווחת של הביקור הייתה לקדם מודעות לכריתת יערות. כתוצאה מכך, ב-9 באפריל הוא קיבל את התנאים שקבע ראש ממשלת בלגיה, איב לטרמה, בנוגע לפעילותו העתידית, משום שאם לא כן, עניין הקצבה השנתית שלו הייתה מוטלת בספק. במרץ 2014 אושפז לורן עקב דלקת ריאות ודיכאון, וב-25 במרץ הוכנס לתרדמת רפואית, ממנה התעורר כעבור יומיים, ובמהלך אפריל אותה שנה הוא התאושש ושוחרר מבית החולים. ב-12 באפריל 2003 התחתן לורן בבריסל עם קלייר לואיז קומבז, ונולדו להם שלושה ילדים: לואיז, נסיכת בלגיה (נולדה ב-6 בפברואר 2004) ניקולא, נסיך בלגיה (נולד ב-13 בדצמבר 2005) אימריק, נסיך בלגיה (נולד ב-13 בדצמבר 2005) מדיה וקבצים בנושא לורן, נסיך בלגיה בוויקישיתוף האתר הרשמי של בית המלוכה הבלגי - הנסיך לורן
יחסי ונואטו–רוסיה

יחסי ונואטו–רוסיה הם היחסים הדיפלומטיים שבין רפובליקת ונואטו לבין רוסיה. היחסים בין שתי המדינות החלו ב-30 ביוני 1986. בדצמבר 1991, ונואטו זיהתה את הפדרציה הרוסית כיורשה של ברית המועצות. ב-26 ביולי 2009, לאחר שחלפו 200 שנה מאז הקמת הקשר הראשון עם ונואטו, נפתחה אנדרטה למפקד הצי הרוסי וא גולובנין בעיר פורט וילה. שר החוץ של רוסיה, סרגיי לברוב, שיגר מכתב ברכה לשר החוץ של ונואטו, ג'נטומן, ביולי 2009. אין כמעט קשרים מסחריים, כלכליים והומוניטאריים בין שתי המדינות. סך כל הסחר בין רוסיה לוונואטו הסתכם ב-15.3 אלף דולר בשנת 2013. ב-1 ו-2 באפריל 2015, נשלחו שני מטוסים של איליושין Il-76 במשקל של 60 טונות עם סיוע כלכלי למדינה ונואטו שכללו מזון, שמיכות, אוהלים וגנורטורים על מנת לסייע למדינה להתמודד עם ההשכלות של הרעידות האדמה ההרסניות בשם ממשלת רוסיה. שר החוץ של ונואטו הביע את הכרת התודה שלו בביקור ברוסיה. מדיה וקבצים בנושא יחסי ונואטו–רוסיה בוויקישיתוף Вануату, www.mid.ru (ב־) Barry, Ellen (2011-06-09). "Yes, No, Yes. Vanuatu Clarifies Position on Abkhazia". The New York Times (באנגלית אמריקאית). ISSN 0362-4331. נבדק ב-2018-03-29.
יחסי ונואטו–ישראל

יחסי ונואטו–ישראל הם היחסים הדיפלומטיים הרשמיים שמתקיימים בין רפובליקת ונואטו למדינת ישראל. לישראל ישנו שגריר למדינה, טיבור שלו-שלוסר, שאינו מוצב בונואטו אלא פועל ממשרד החוץ בירושלים ואחראי לכל איי האוקיינוס השקט, בעוד וונואטו מיוצגת בישראל דרך קונסול הכבוד שלה, בני קובו. ונואטו וישראל כוננו יחסים דיפלומטיים ב-1993. ב-2011 ביקר בישראל נשיא ונואטו לשעבר, לולו אביל (אנ'), וב-2012 ביקר בישראל ראש הממשלה סאטו קילמן (אנ'). במהלך ביקורו חתם קילמן על הסכם בילטרלי בין שתי המדינות עם סגן ראש הממשלה ושר החוץ אביגדור ליברמן בבירה ירושלים. בספטמבר 2016 נועד ראש ממשלת ונואטו שרלוט סלבאי עם עמיתו הישראלי בנימין נתניהו, בעצרת הכללית של האומות המאוחדות בניו יורק. השניים דנו בסוגיות של שיתוף פעולה דו-צדדי. בשלהי מאי 2017 חתם נשיא ונואטו, הנזיר בולדווין לונסדייל, על מסמך המכיר בירושלים כ-"בירתה הבלעדית והבלתי ניתנת לחלוקה של ישראל". ונואטו הכירה בעצמאותה של מדינת פלסטין ב-21 באוגוסט 1989. ב-19 באוקטובר 1989 נכונו יחסים דיפלומטיים בין ונואטו לארגון לשחרור פלסטין ועל מדינת האיים היה אמון שגריר פלסטיני לא-תושב שעבד בקנברה שבאוסטרליה. בשנת 2011 הייתה ונואטו לאחת מ-15 מדינות שהצביעו נגד בקשתה של הרשות הפלסטינית לחברות באונסק"ו, כחלק מרצונה להכרה בינלאומית רחבה יותר. שר החוץ לשעבר של ונואטו, ג'ו נטומן, הביע פליאה על עמדת ממשלתו, ואמר כי הדבר נוגד את תמיכתה ארוכת הטווח של ונואטו ברשות הפלסטינית. הוא העלה את הנושא בדיון בפרלמנט של ונואטו, שבמהלכו הבטיח לו ראש הממשלה סאטו קילמן כי "ישקול מחדש את ההחלטה". בהזדמנות זו הבהיר קילמן את עמדתה של ממשלת ונואטו בנוגע לסוגיה הפלסטינית ואמר כי "ונואטו תמיד תתמוך בזכותם של הפלסטינים להקמת מדינה לאומית, בו בזמן עם קיומה של ישראל כמדינה עצמאית בגבולותיה הבטוחים". נכון לשנת 2024, ונואטו היא אחת משתי המדינות היחידות באוקיאניה (לצד פפואה גינאה החדשה) אשר מכירות במדינה פלסטינית. מדיה וקבצים בנושא יחסי ונואטו–ישראל בוויקישיתוף מינויים בשירות החוץ, החלטה מספר 1756 של ממשלת ישראל, משנת 2016, באתר של משרד ראש הממשלה, 31 ביולי 2017 שנתון המסכים הרשמיים 2005, עמ' 186 PM Salwai meets PM Netanyahu, באתר ונואטו דיילי פוסט, 24 בספטמבר 2016 (באנגלית) שלמה צזנה, תומכת חדשה לישראל, באתר ישראל היום, 31 במאי 2017 Президент Вануату подписал документ о признании Иерусалима единой и неделимой столицей Израиля (ברוסית) President signs solidarity stand for united Jerusalem, באתר ונואטו דיילי פוסט], 19 במאי 2017 (באנגלית) הכרת ונואטו בפלסטין, מסמך, באתר ויקישיתוף Former Vanuatu Foreign Minister questions government's UN stand against Palestinians, באתר רדיו ניו זילנד, 14 בדצמבר 2011 (באנגלית)
אליפות אירופה בכדורסל למדינות קטנות

אליפות אירופה בכדורסל למדינות קטנות (באנגלית: FIBA European Championship for Small Countries) היא תחרות דו-שנתית המאורגנת על ידי פיב"א אירופה. באליפות לוקחות חלק 8 הנבחרות המדורגות אחרונות ביבשת. האלפיות התקיימה לראשונה בשנת 1988 ונקראה "גביע הקידום" (Promotion Cup). בשנת 2007 שונה שמה של האליפות ליורובאסקט דרג ג'. בשנת 2011 שונה שוב שם האליפות ונקבע שמה הנוכחי.
דינמו קאזאן (כדורעף נשים)

"דינמו קאזאן" (ברוסית: Динамо-Казань (עד 2008 נקרא קאזאנוצ'קה, «Каза́ночка») הוא מועדון כדורעף נשים רוסי מהעיר קאזאן. נחשבת לאחת מקבוצות כדורעף הנשים המעוטרות ביותר ברוסיה. דינמו זכתה באליפות רוסיה 6 פעמים (2011, 2012, 2013, 2014, 2015, 2020), 6 פעמים בגביע הרוסי (2010, 2012, 2016, 2017, 2019, 2020), זוכת ליגת האלופות בכדורעף נשים (2015), גביע איגוד הכדורעף האירופי (2017) ואלופת העולם למועדונים (2014). בעונת 2019/2020 הקבוצה העפילה לרבע גמר ליגת האלופות בכדורעף נשים. אלופת רוסיה: 2011, 2012, 2013, 2014, 2015, 2020 מחזיקת גביע רוסיה: 2010, 2012, 2016, 2017, 2019, 2020 אלופת ליגת האלופות: 2014 מחזיקת גביע איגוד הכדורעף האירופי: 2017 אלופת העולם למועדונים: 2014 מדיה וקבצים בנושא דינמו קאזאן בוויקישיתוף אתר האינטרנט הרשמי של דינמו קאזאן דינמו קאזאן, ברשת החברתית אקס (טוויטר) דינמו קאזאן, ברשת החברתית אינסטגרם דינמו קאזאן באתר התאחדות הכדורעף הרוסית ערך זה הוא קצרמר בנושא כדורעף. אתם מוזמנים לתרום לוויקיפדיה ולהרחיב אותו.
יחסי אלג'יריה–רוסיה

יחסי אלג'יריה–רוסיה (בערבית: العلاقات الجزائرية الروسية, ברוסית: Алжиро-российские отношения) הם היחסים הדיפלומטיים בין הרפובליקה האלג'יראית הדמוקרטית העממית ובין הפדרציה הרוסית. שתי המדינות מקיימות יחסים דיפלומטיים מ-23 במרץ 1962. במלחמת העצמאות של אלג'יריה בשנים 1954-1962, קיבלה אלג'יריה סיוע צבאי מממשלת ברית המועצות. ב-23 במרץ 1962, ארבעה חודשים לפני ההכרזה הרשמית על עצמאותה של אלג'יריה ב-5 ביולי באותה שנה, ברית המועצות הפכה למדינה הראשונה בעולם שקיימה יחסים דיפלומטיים עם אלג'יריה. ברית המועצות שלחה לאלג'יריה מספר רב של מהנדסים וטכנאים שבנו את התשתית האלג'ירית והיו חלק מהתפתחות הכלכלית של המדינה. בנוסף, האוניברסיטאות של ברית המועצות אימנו אלפי סטודנטים אלג'ירים. קריסתה של ברית המועצות הובילה לצמצום של פרויקטים רבים עם אלג'יריה. סך כל הסחר בין רוסיה לאלג'יריה הסתכם בשנת 2005 בסך 365 מיליון דולר, כאשר 361 מיליון דולר מתוכם הם ייצוא רוסי. רוסיה מספקת לאלג'יריה דגנים, מתכת, צינורות ומוצרים הנדסיים. מאז שנת 2000, רוסיה מילאה תפקיד משמעותי בפיתוח של הדלק והאנרגיה באלג'יריה. ב-2003, הושק צינור הגז "אל-חארה-ארזב", שנבנה על ידי חברת "סטרויטרונסגאז" הרוסית. בשנת 2001, החלה חברת רונזפט, לפתח את שדה הנפט והגז האלג'ירי. בשנת 2005, החלה בנייתו של צינור הגז ושנה לאחר מכן הצינור הוקם. מדיה וקבצים בנושא יחסי אלג'יריה–רוסיה בוויקישיתוף http://www.mid.ru/bdomp/ns-rafr.nsf/strana!OpenView&Start=1&Count=30&Expand=1#1!OpenDocument, www.mid.ru
סלסול

האם התכוונתם ל... סלסול שיער סלסול (מוזיקה)
אלק גרוב

אלק גרוב (באנגלית: Elk Grove) היא עיר בקליפורניה, ארצות הברית, הממוקמת דרומית לבירת המדינה סקרמנטו. בשנת 2016, אוכלוסיית העיר נאמדה בכ-167,965 תושבים, מה שהופך אותה לעיר ה-30 בגודלה בקליפורניה. מבחינה כלכלית, המעסיקים המרכזיים באזור הם מערכות החינוך והבריאות המקומיות, וולמארט, אפל וקייזר פרמננטה. משלחת חקר ספרדית הגיעה לאזור סקרמנטו לראשונה בשנת 1808. ההתיישבות החלה בסביבה זו בשנת 1850. בשנת 1868 הוקם באזור קו רכבת. בעשורים שלאחר מכן נותרה אלק גרוב קהילה חקלאית קטנה עם התפתחות עירונית מועטה. בשלהי שנות ה-80 של המאה ה-20 חלו תהליכי פרוור בסביבת סקרמנטו, אשר פיתחו את אלק גרוב. ב-1 ביולי 2000 התאגדה אלק גרוב כעיר ונהנתה מצמיחה דמוגרפית מהירה ביותר בשנים שלאחר מכן. העיר נפגעה רבות כתוצאה מהמשבר הכלכלי העולמי של שנת 2008. חלוקה גזעית (נכון ל-2010): לבנים - 46.1% אסייתים - 26.3% אפרו-אמריקאים - 11.2% מדיה וקבצים בנושא אלק גרוב בוויקישיתוף אתר האינטרנט הרשמי של אלק גרוב (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
פמברוק פיינס

פמברוק פיינס (באנגלית: Pembroke Pines) היא עיר בדרום מדינת פלורידה, ארצות הברית. אוכלוסיית העיר מוערכת (נכון ל-2020) בכ-171,178 תושבים, מה שהופך אותה לעיר ה-11 בגודלה בפלורידה ולעיר מרכזית במטרופולין מיאמי. העיר ממוקמת מערבית להוליווד. לפי מפקד אוכלוסין משנת 2010, התגוררו אז בעיר כ-154,750 תושבים בכ-61,703 משקי בית כאשר הצפיפות היא כ-4,671.9 נפש לקמ"ר. בשנת 2000 הייתה ההכנסה החציונית למשק בית בעיר 52,629$, וההכנסה החציונית למשפחה הייתה 61,480$. כ-3.9% מהמשפחות ו-5.4% מהאוכלוסייה היו מתחת לקו העוני. בעיר יש את אחוז הקולומביאנים הגבוה ביותר מבין ערי ארצות הברית. החלוקה הגזעית היא: 67.3% לבנים 19.8% אפרו-אמריקאים 4.9% אסייתים 0.3% אינדיאנים 3.3% משני גזעים או יותר 4.4% מגזעים אחרים מדיה וקבצים בנושא פמברוק פיינס בוויקישיתוף אתר האינטרנט הרשמי של פמברוק פיינס (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
אורן בן סימון

אורן בן סימון הוא במאי, תסריטאי ומשורר ישראלי. יצירת ביכוריו של בן סימון, סדרת הטלוויזיה הפסיכאדלית "בקצב הקצב", שודרה בערוץ HOT3 טלוויזיה בכבלים וב-Yes הטלוויזיה בלוויין. בשנת 2008 יצר בן סימון את סרט הפרודיה הקצר "מחוז השפיות" בחסות קרן מקור לקולנוע וטלוויזיה. בסרט משחקים, ירון ברובינסקי, שירי נדב נאור, גדי פור והתקליטן, בוגי בן. בשנת 2010 אורן שימש כאיש הקונספט של מועדון "הריף ראף" בתל אביב הקטנה. באוגוסט 2019 יצא לאקרנים סרט הקולנוע העלילתי, "מוריס" של בן סימון בסרט מובא סיפורו של משורר אורבני מחוספס ואהובתו המאנית-דיפרסיבית שנרפאת באמצעות השירה. הסרט נתמך על ידי קרן יהושע רבינוביץ' לאמנויות. [דרוש מקור][דרוש מקור] בשנים 2022-23 יצאו לאור 5 סינגלים של אורן בן סימון ולהקתו בהשתתפות נלי פולי, יוני טננבאום. באוגוסט 2024 יצא לאור האלבום, "כל שיר להיט!" בהפצת חברת התקליטים קמע! אורן בן סימון, ברשת החברתית פייסבוק אורן בן סימון, במיזם "אישים" לתיעוד היצירה הישראלית אורן בן סימון, במסד הנתונים הקולנועיים IMDb (באנגלית) אורן בן סימון, באתר שירונט מילים לשירים של אורן בן סימון, באתר "שירונט" שנות השבעים החלופיות: סדרת "בקצב הקצב", באתר הבלוג של אלי אשד, ‏19 ביולי 2005 רוגל אלפר, שכיית חמדה תלושה, באתר הארץ, 17 בפברואר 2002 אורי קליין, חדש על המסך, באתר הארץ, 29 בינואר 2002 ניר קיפניס, ‏לא עומד בקצב, באתר גלובס, 4 בפברואר 2002 אמיר בוגן, סרט וראיון: אורן בן סימון מחפש שפיות, באתר ynet, 23 בנובמבר 2010 אמיר בוגן, התגעגענו: כוכב "אלכס חולה אהבה" חוזר למסך בסרט חדש, באתר ynet, 20 במרץ 2018 אמיר בוגן, איתן סנה: "ההצלחה של 'אלכס חולה אהבה' הייתה טראומטית", באתר ynet, 7 באפריל 2018 רועי צ'יקי ארד, תיאטרון הבובות שלא חושש להיות מטריד, באתר הארץ, 5 באוקטובר 2016
מוח'תאר עלי

מוח'תאר עלי (בערבית: مختار علي; נולד ב-30 באוקטובר 1997) הוא כדורגלן סעודי יליד-סומליה, המשחק באל-פתח בעמדת הקשר. מוח'תאר התחיל את הקריירה שלו בקבוצת הילדים של לייטון אוריינט בלונדון, ובגיל 11 הצטרף לצ'לסי. בשנת 2016 נבחר לכדורגלן הסומלי של השנה, לאחר שזכה עם קבוצת הנוער בגביע ה-FA לנוער בפעם השלישית ברציפות ובליגת האלופות לנוער. ב-29 בינואר 2017 הושאל לויטסה ארנהם מליגת העל ההולנדית עד לסיום העונה. ב-19 בפברואר 2017 ערך את הופעת הבכורה שלו בקבוצה בהפסד 1-0 לאייאקס אמסטרדם. ב-17 ביולי 2017 חתם בקבוצה לשלוש שנים. ב-31 באוגוסט 2019 חתם בא-נסר. אף על פי שנולד בסומליה, עלי ייצג בנעוריו את אנגליה ובשנת 2017 החליט לייצג את ערב הסעודית. ב-7 באוקטובר 2017 ערך את הופעת הבכורה שלו בנבחרת במשחק ידידות נגד ג'מייקה. נכלל בסגל נבחרת ערב הסעודית לטורניר גביע אסיה 2023. מוח'תאר עלי, באתר Transfermarkt מוח'תאר עלי, באתר Soccerway מוח'תאר עלי, באתר BDFutbol מוח'תאר עלי, באתר WorldFootball.net מוח'תאר עלי, באתר National Football Teams מוח'תאר עלי, באתר FootballDatabase.eu מוח'תאר עלי, באתר ESPN مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
קורונה (עיר)

קורונה (באנגלית: Corona) היא עיר במחוז ריוורסייד, קליפורניה, ארצות הברית. לפי מפקד האוכלוסין של ארצות הברית שנערך ב-2020 אוכלוסיית העיר מנתה כ-157,136 תושבים, מה שמציב אותה כעיר ה-35 בגודלה בקליפורניה וה-165 בארצות הברית. קורונה גובלת בריוורסייד מצפון מזרח. ההתיישבות באזור החלה בשנת 1886. כשנה לאחר מכן נפתחה תחנת דואר במקום. בשנת 1896 העיר התאגדה בשם הנוכחי שלה. עד שנות ה-80 של המאה ה-20 קורונה התאפיינה בעיקר כקהילה חקלאית. לפי מפקד האוכלוסין משנת 2010, מתגוררים בעיר כ-152,374 תושבים בכ-44,950 משקי בית כאשר הצפיפות היא 1,511.2 נפש לקמ"ר. 10.8% מהתושבים חיו מתחת לקו העוני. החלוקה הגזעית היא: 90,925 תושבים (59.7%) לבנים 8,934 תושבים (5.9%) אפרו-אמריקאים 1,153 תושבים (0.8%) ילידים אמריקאים (ידועים גם בכינוי השגוי (אינדיאנים) 16,205 תושבים (10.6%) אסיאתיים 28,555 תושבים (18.8%) מן הגזעים האחרים 7,759 תושבים (5.1%) משני גזעים או יותר. מבין תושבי העיר הידועים ניתן למנות את קרי קינג, טיילר הקלין וטראוויס בארקר. מדיה וקבצים בנושא קורונה בוויקישיתוף קורונה, ברשת החברתית אקס (טוויטר) קורונה, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
האגודה הפלנטרית

האגודה הפלנטרית (באנגלית: The Planetary Society) היא ארגון העוסק במחקרים אסטרונומיים. האגודה היא מוסד בינלאומי ללא כוונות רווח שבסיסו בפסדינה, קליפורניה. משימתה המוצהרת היא "לעורר השראה בקרב תושבי כדור הארץ באמצעות חינוך, מחקר ומעורבות ציבורית לצורך חקר עולמות אחרים וחיפוש חיים אחרים". האגודה הוקמה ב-1980 על ידי קרל סייגן, ברוס מארי ולואיס פרידמן. נכון לשנת 2018 האגודה מונה כ-60,000 חברים בלמעלה מ-120 מדינות. האגודה מקדמת פרויקטים שונים לחקר החלל, הבולטים שבהם הם: שיגור החללית קוסמוס 1 ב-21 ביוני 2005, לצורך ניסוי מפרש שמש. החללית כשלה בכניסה למסלול סביב כדור הארץ עקב תקלה במשגר הלוויינים "וולנה". פרויקט SETI@home הנתמך על ידי האגודה מיום הקמתו. פרויקטים שונים לחקר מאדים. פרויקט למעקב אחר אסטרואידים במערכת השמש. בשנת 2015 נשלחה בהצלחה לחלל החללית LightSail (אנ') שהכח המניע שלה היה לחץ קרינה. ניסיון פתיחת המפרש הצליח, והחללית אף שלחה תמונת סלפי. האגודה הפלנטרית מוציאה לאור דו-ירחון בשם The Planetary Report (הדו"ח הפלנטרי). כתב העת מכיל חדשות ומאמרים בנושא חקר החלל. מדיה וקבצים בנושא האגודה הפלנטרית בוויקישיתוף אתר האינטרנט הרשמי של האגודה הפלנטרית האגודה הפלנטרית, ברשת החברתית פייסבוק האגודה הפלנטרית, ברשת החברתית אקס (טוויטר) האגודה הפלנטרית, ברשת החברתית אינסטגרם האגודה הפלנטרית, סרטונים בערוץ היוטיוב ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.